钦定古今图书集成/明伦汇编/官常典/第606卷 > 《送陈少参鲁南之江西》袁袠
## 钦定古今图书集成/明伦汇编/官常典/第606卷 > 《送陈少参鲁南之江西》袁袠

金章荷圣恩，辞出大明门。驿地云千里，都亭酒一樽。
康郎城边春水发，滕王阁上悬新月。轻帆直下疾如
飞，几日看山遍吴越。扬雄白首荐公车，曾作词臣待
石渠。直道自甘终放弃，高才谁肯借吹嘘。藩参四品
官不薄，豫章犹胜长沙恶。簿书钱谷亦何劳，十载功
名至方岳。春来彭蠡雁难闻，江草江花查暮云。南归
正及鲈鱼美，直北相思不见君。